《七十翁吟七言十首》
元代·方回

一鸣场屋老书生，晚节蹉跎百不成。
旧试卷忘涂注乙，新吟藁不草真行。
柄臣全似逢崔胤，座主徒劳识李程。
第五阿房关许事，樊川终自有诗名。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。